אלי דקל

אליהו (אלי) דקל (1918 - 8 בינואר 1984) היה ניצב במשטרת ישראל.

ביוגרפיה 
בשירותו במשטרה החזיק בתפקידים במטה הארצי. בשנת 1949 היה קצין כח האדם במטה הארצי בדרגת עוזר מפקח מחוזי ובשנות החמישים היה ראש מחלקת שיטור ותפקידי מטה. בשנת 1958 היה במחזור הראשון של בית הספר לקצינים בכירים של המשטרה.

היה סגן מפקד מחוז תל אביב, כראש מחלקת תכנון ומבצעים הופקד בין היתר על פרויקטים שונים דוגמת אבטחת מנהיגים זרים וייצוג המשטרה בוועדות ממשלתיות לקראת יום בחירות ולתכנון חגיגות לאומיות. בתפקיד זה התאים את מנגנון המשטרה לעידן האוטומציה ולקליטת מחשבים.

בשנת 1969 מונה לראש אגף ארגון בדרגת ניצב, ב-1970 מונה לראש אגף המנהלה. ב-1972 מונה לסגן המפקח הכללי. פרש מהשירות ב-1977.

במקביל לשירותו במשטרה היה דקל חבר בית הדין העליון של ההתאחדות לכדורגל בישראל.

לאחר שירותו במשטרה כיהן כסמנכ"ל ביטוח לאומי.

ניצבי משטרת ישראל
ראשי אגף תכנון וארגון של משטרת ישראל
ראשי אגף תמיכה לוגיסטית
סמפכ"לי משטרת ישראל
ישראלים שנולדו ב-1918
ישראלים שנפטרו ב-1984